Sahaja Yoga on tie itsetuntemukseen ja sitä voi harjoittaa jokainen iästä, kunnosta ja taustasta riippumatta. Meditaatioon perustuvan Sahaja Yogan avulla oppii tiedostamaan hiljaisuudesta kumpuavan voiman. Sen avulla voi löytää rauhaa, iloa ja tasapainoa arjessa.Päivän tapahtumat ja haasteet on myös helpompi kohdata meditoimisen myötä. Joogameditaation avulla voi oppia elämään nykyhetkessä, jolloin pystyy olemaan murehtimatta liikoja mennyttä tai tulevaa. Tutkimusten mukaan meditaatiolla on terveyttä edistävä vaikutus. Sen on havaittu myös lisäävän keskittymiskykyä sekä onnellisuutta. Meditaatio helpottaa stressiä sekä monia fyysisiä ja psyykkisiä ongelmia.Päivittäinen pienikin meditaatiohetki tuo meidät lähemmäs todellista itseämme. Meditaatio hävittää elämästämme sirpaleisuutta ja kiireisyyden tunnetta, jolloin arjen hallinta paranee. Sahaja Yogan tekniikka on helppo oppia ja sitä opetetaan ilmaiseksi. Lisätietoa www.jooga.org,
Tilaisuudessa pieni esitelmä ihmisen hienorakenteesta, meditaatioharjoitus ja keskustelua. Aina vapaa pääsy!
Partiotila, käynti Puskantien puoleisesta ovesta ja siitä portaita alas
Pikku Kakkonen ja Mannerheimin Lastensuojeluliitto tuovat Seinäjoelle kolmituntisen, koko perheen yhteiseksi iloksi suunnitellun Leikitään Pikku Kakkosta -tapahtuman, jonka kruunaa televisioon taltioitava konsertti. Koko perheen piknik-tapahtuma on esteetön ja siihen on vapaa pääsy. Tapahtuma järjestetään la 6.7.2024 Törnävän Piirillä. Tapahtuma klo 15–18, konsertti klo 16. MLL:n paikallisyhdistykset järjestävät tapahtumiin monipuolista tekemistä omien alueiden toimijoiden kanssa. Kunkin paikkakunnan tarjoamat elämykset luovat tapahtumiin oman uniikin tunnelmansa. Tapahtumissa lapset pääsevät myös tapaamaan Pikku Kakkosesta tuttuja suosikkihahmojaan. Tapahtuma huipentuu Leikitään Pikku Kakkosta -konserttiin, jossa Pikku Kakkosen Nalle, Leikki-Heikki ja tutut juontajat laulavat ja leikkivät Leikkiorkesterin säestämänä. Leikkiorkesteri, kapellimestarinaan Tuomo Rannankari esittävät niin vanhoja kuin uudempiakin lastenlauluja. Tässä konsertissa saa laulaa, tanssia ja leikkiä mukana! Tapahtumien aikana nähtävät Leikitään Pikku Kakkosta -konsertit taltioidaan ja ne nähdään Pikku Kakkosessa ja Yle Areenassa elokuusta 2024 lähtien.
Pikku Kakkonen ja MLL järjestävät kaikille avoimen piknik-tapahtuman, joka huipentuu televisioon taltioita-vaan konserttiin.
Mannerheimin Lastensuojeluliiton Pohjanmaan piiri ry
Sunnuntaikahvila ent. kunnantalon puistossa
Sunnuntaikahvila ent. kunnantalon puistossa. Kahvila on auki kesäsunnuntaisin kello 12-15. Kahvilanpitäjinä toimivat vuorollaan paikkakunnan yhdistykset ja järjestöt. Kahvilanpitäjät: 16.6. SPR Teuvan osasto 23.6. Teuvan Sydänyhdistys ry 30.6. Teuvan Mieli ry 7.7. Teuvan Martat ry 14.7. Teuvan Helluntaiseurakunta 21.7. Eläkeliitto Teuvan osasto ry 28.7. Teuvan Nuorisoseura ry 4.8. Teuvan Suomi-Puola yhdistys ry 11.8. Keskustan Teuvan paikallisyhdistys ry ja Keskustan Teuvan Kunnallisjärjestö ry 18.8. Teuvan Omakotiyhdistys ry 25.8. Kansanlähetys
Taidenäyttely: Värit paletilla – Värit paperilla
Kuvataidekoulu Eeron lukuvuosi on pyörähtänyt kevääseen. Taiteen perusopetusta on ollut tarjolla Alajärvellä, Soinissa, Lehtimäellä ja Vimpelissä. Opettajina ovat toimineet Marjut Mässbacka, Ulla Hautamäki ja Anni Viitasaari. Kuvataidekoulussa on oppilaita yhteensä 120. Tänä vuonna kuvataidekoulusta saa päättötodistuksen kaksi oppilasta Aada Pitkänen ja Samu Saukko. Villa Väinölän yhteisnäyttelyssä on teoksia Alajärven sekä Vimpelin ryhmistä. Voidaan puhua Kuvataidekoulu Eeron varsinaisesta ”supernäyttelystä”. Lukuvuoden aikana yhteisiksi teemoiksi ovat nousseet sisustussuunnittelu -ja rakennusaiheiset työt. Oppilaiden kanssa on tutustuttu Alvar Aaltoon, kuka hän oli ja mitä hän teki työkseen. Unelmieni talo-töitä on tehty useassa ryhmässä. Alajärven ryhmien yhteistyönä on syntynyt hauska pienoiskerrostalo, johon jokainen oppilas on itse suunnitellut ja tehnyt sisustuksen. Kaikkein pienimmät oppilaat ovat luoneet omia unelmatalojaan valmiista pahvilaatikoista tuunaamalla. Vimpelissä suunniteltiin ja toteutettiin pieni miniatyyrihuone. Teoksista löytyy niin upeita makuuhuoneita katosvuoteineen kuin elegantteja kylpytiloja – ja jopa pienenpieni vessa. Savi on vuodesta toiseen yksi oppilaiden lempimateriaaleista. Tänä vuonna ohjelmaan otettiin hieman haastavampia savitöitä. Periodipajalaiset tekivät rakenteeltaan onttoja, hienosti muotoiltuja ja upeasti maalattuja savihedelmiä ja -vihanneksia. Perus I ryhmässä muovailtiin somille savihirviöille pikkutarkkoja yksityiskohtia, sarvia, hampaita ja lonkeroita. Isommat oppilaat ovat saaneet kokeilla myös savityön lasitusta uusilla ihanilla värisävyillä. Kuviskoulussa on hyvät mahdollisuudet myös dreijaamisen harjoitteluun. Asetelmien piirtäminen on taideopintojen yksi tärkeitä perusharjoituksia. Akryyliväreillä maalatuissa hedelmäasetelmissa on harjoiteltu valoja ja varjoja. Hedelmien upeat muodot ja värit ovat inspiroineet myös Vimpelin oppilaita. Perus I-ryhmäläiset taiteilivat hehkuvia pastellitöitä ja isompien 12-15 vuotiaiden ryhmässä tarkasteltiin hieman lähempää hedelmien rakennetta- melkeinpä mikroskooppisella otteella. Kun valmentavien ryhmässä on opeteltu kuviskoulussa toimimista sekä eri tekniikoiden perusteita, siveltimen ja värien käyttöä sekä välineiden huoltoa niin nuorten ryhmissä taas on maalattu pitkäkestoisempia ja harkitumpia akryylimaalauksia. Alajärven työpaja II-ryhmän oppilaat ovat yhdistäneet maalauksiinsa abstraktia ja realistista ilmaisua. Asetelmien piirtäminen ja maalaaminen on niinikään tullut tutuksi. Vimpelin Periodipaja/Työpaja-ryhmässä on maalauksen aiheena ollut lyhyesti ja ytimekkäästi ” Vesi ” minkä pohjalta on syntynyt monia hienoja tulkintoja veden olomuodoista. Väinölä on avoinna arkisin ti-pe klo 13-17 ja muulloin sopimuksen mukaan.
Järvi-Pohjanmaan kansalaisopisto/ Kuvataidekoulu Eero Villa Väinölässä; avajaiset la 18.5. klo 13
[{"name":"Liite 1. Tapahtumakartta.jpg","url":"https://dsre702v2imo2.cloudfront.net/event-images/1dia8lvxiw0uu_Liite 1. Tapahtumakartta.jpg"}]
{"fi":"Tapahtumaan voi osallistua tapahtumapäivänä klo 10-15 välillä noutamalla ensin maksuton \"kalastuslupa\" tapahtuman infopisteestä osoitteesta Törnävänsaarentie 20, Seinäjoki.","sv":"","en":""}
Kalastuspäivä alle 18-vuotiaille lapsille ja nuorille Törnävällä
Toiminnallinen kalastusaiheinen tapahtumapäivä järjestetään sunnuntaina 26.5.2024 klo 10–15 Törnävän kartanon läheisyydessä, padon yläpuolisella suvanto-osuudella. Kalastus tapahtuu joen itärannalta, joka on esteetön ja puistomainen ympäristö, ja mahdollistaa suurenkin yhtäaikaisen kalastamisen. Kalastus on sallittu tapahtumassa vain alle 18-vuotiaille. Alle 12-vuotiailla tulee olla mukana huoltaja. Tapahtuma on maksuton. Tapahtumaa varten tapahtuma-alueen jokiosuudelle istutetaan noin 400 kg pyyntikokoisia kirjolohia, joita tapahtumassa kalastetaan virvelillä ja mato-ongella. Kalastus suvanto-osuudella on kielletty ennen tapahtumaa. Tapahtuma-alueelta löytyy 1200 litran järvikala-akvaario, jossa on esillä lähivesistä pyydettyjä kaloja. Tapahtumassa on myös kalankäsittelyn opetuspiste, jossa järjestetään kalankäsittelynäytöksiä tasatunnein. Tapahtumaan osallistuneiden on mahdollista käydä tuomassa saamansa kalat fileoitaviksi, jolloin kalat ovat vietävissä kotiin jo valmiiksi käsiteltyinä. Lisäksi tapahtumassa tarjoillaan paikan päällä valmistettua loimulohimaistiaisia. Paikalla on myös mahdollisuus tutustua perhokalastusvälineisiin ja kokeilla perhonheittoa opastetusti. Ohjeita tapahtumaan tulijalle Tapahtumapaikalle tullessaan kalastukseen osallistuvien tulee noutaa maksuton ”kalastuslupa” infopisteestä, joka sijaitsee jokirannassa Törnävänsaarentien päässä (ks. kartta liitteenä). Lupaa vastaan kalastaja voi kirjolohen saadessaan käydä noutamassa samasta paikasta palkintouistimen. Osa tapahtumaa varten istutetuista kirjolohista on merkitty erityisellä merkillä ja tapahtumassa merkkikalan saaneet saavat itselleen kalastusaiheisen yllätyspalkinnon. Tapahtuman aikana kalastaja voi ottaa saaliikseen korkeintaan 2 kirjolohta. Tapahtumassa ei ole kyse kilpailusta vaan paikalle voi saapua päivän mittaan oman aikataulunsa mukaisesti, kuitenkin infopisteen kautta kulkien. Tapahtumaan saapuvien autot tulee pysäköidä Törnävän kesäteatterin parkkipaikalle. Kalastus tapahtuu omilla välineillä, mutta jonkin verran mato-onkia löytyy tapahtumapaikalta myös lainattavaksi. Päivän aikataulu Tapahtuma alkaa klo 10.00 Kalankäsittelynäytöksiä tasatunnein klo 10.00 alkaen Perhonheittonäytöksiä tunnin välein klo 10.30 alkaen Loimulohimaistiaisia noin klo 11.00 alkaen Tapahtuma päättyy klo 15.00 Törnävän kartanon kahvila on auki tapahtuman ajan klo 10–15.
Ilmainen kalastusaiheinen tapahtumapäivä, jossa kirjolohen kalastusta, kalankäsittelynäytöksiä, järvikala-akvaario ja loimulohimaistiaisia.
Kalastus tapahtuu Seinäjoessa Törnävän padon yläpuolisella suvanto-osuudella
Kaikkien aikojen luokkakokous ja Parran makuraitti
Kaikkien Aikojen Luokkakokous Milloin: Lauantai, 10. elokuuta 2024, klo 18:00 - 01:00 Missä: Luonto-Parra, Parran Luontolaituri, Parrantie 27, Teuva Kenelle: Kaikille Teuvalla koulunsa käyneille ja teuvalaisille Järjestäjät: Teuvan elinkeinopalvelut, Teuvalaisen Kulttuurin Tuki, Teuvan sparraajat Vapaa pääsy! Tapahtuman Kuvaus Teuvan kunnan suurin yhteisöllinen tapahtuma, Kaikkien Aikojen Luokkakokous, kokoaa yhteen entiset ja nykyiset teuvalaiset viettämään unohtumatonta iltaa Luonto-Parran upeissa maisemissa. Tämä tapahtuma on osa Elolystiviikkoa ja oopperaviikkoa, ja se tarjoaa ainutlaatuisen tilaisuuden verkostoitua, muistella menneitä ja nauttia elävästä musiikista. Alustava ohjelma 18:00 Avauspuheenvuoro Tervetulosanat, katsaus Teuvan nykytilaan ja yhteisön merkitykseen kasvattajakuntana. 18:30 - 24:00 Teuvan All Stars - Livebändit Koe elävää musiikkia Teuvan parhailta bändeiltä vuosikymmenten varrelta. Lavalla vuorottelevat muun muassa Compositae, Fortune ja Rospuutto ja moni muu, jotka tarjoavat jokaiselle jotakin - rockista poppiin ja jazzista folkloreen. Päivitämme bändilistaa tänne. Koko Ilta: Street Food - Tapahtuma Nauti monipuolisista katuruokaelämyksistä, joita tarjoavat paikalliset yrittäjät kuten Ravintola Tierra ja muut teuvalaiset toimijat. Tarjolla on muun muassa monenlaisia herkkuja. Lisätietoja Tapahtuma on maksuton ja avoin kaikille. Lisätietoja julkistetaan myöhemmin. Mukana menossa myös Teuvan kulttuuritoimijat, ja tapahtuman lomassa on mahdollisuus järjestää omia luokkakokouksia. Pyrimme järjestämään bussikuljetusta keskusta-alueen ja Parran Luontolaiturin välillä helpottaaksemme saapumista paikan päälle.
Kaikkien Aikojen Luokkakokous Teuvalla 10.8.2024 klo 18-01. Musiikkia, street food, vapaa pääsy! Tule mukaan!
Teak Oy, Teuvan sparraajat, Teuvalaisen kulttuurin tuki Ry
🎉 Yrittäjien Perhepäivä Teuvalla 🎉 🗓 Päivämäärä: Tiistai, 11.7. ⏰ Aika: 16:00 - 19:00 📍 Paikka: Teak:n puisto, Rasintie 1A, Teuva Tule viettämään hauskaa perhepäivää Teuvan elinkeinopalveluiden järjestämässä tapahtumassa, joka on suunnattu kaikenikäisille – vauvasta vaariin. Luvassa on hauskaa ja viihdyttävää ohjelmaa, joka pitää sisällään aktiviteetteja koko perheelle. Nauti myös herkullisista tarjoiluista Ruokapirtti 67 oy:n Teak-ravintolassa ja viettäkää yhdessä laadukasta aikaa yrittäjäyhteisön kesken. 👨‍👩‍👧‍👦 Ohjelmassa: Ohjelma tarkentuu myöhemmin ohjelmaa joka viihdyttävää kaikenikäisiä Mahdollisuus verkostoitua paikallisten yrittäperheiden kanssa 🍴 Ruokapirtti 67 Oy tarjoaa: Kesäisiä herkkuja ja virvokkeita, jotka sopivat koko perheelle Tämä päivä on omistettu yhteisöllisyydelle ja perheen yhdessäololle. Tule mukaan luomaan muistoja ja verkostoitumaan.
Kokoperheelle suunnattu verkostoitumishetki.
{"fi":"Ilmoittaudu mukaan osoitteessa: https://teak-lv.creamailer.fi/survey/gwloea9zs3tji","sv":"","en":""}
🎨 Tule mukaan maksuttomaan "Kulttuurista työhyvinvointia" -työpajaan! 🌟 Milloin? 13.6. klo 17.30-20.00 Missä? Htc-sali, Teak-talo, Rasintie 1A, Teuva 💼 Työpajan pitää KykyDesignin Kaisa Isomäki, joka johdattaa meidät työhyvinvoinnin ja kulttuurin maailmaan inspiroivalla luennolla. Tämän jälkeen sukellamme luovuuden lähteille Taidepulahdus® -sessiossa, jossa pääset itse kokeilemaan ja kokemaan taiteen hyvinvointivaikutukset. 👗 Suosittelemme pukeutumaan rennosti vaatteisiin, jotka eivät haittaa pieniä mahdollisia tahroja. ✨ Ilmoittaudu mukaan nyt ja varmista paikkasi tässä mieltä virkistävässä tapahtumassa! Luvassa on energiaa, uusia oivalluksia ja yhteisöllisyyttä edistävää toimintaa, joka tukee sekä henkistä että fyysistä hyvinvointia työssä. 🏷️ #kykydesign #luovanfriskaantumisenasialla #luovastiinnostuen #taidepulahdus #työhyvinvointi
Ilmoittaudu mukaan ammentamaan työhyvinvointia kulttuurin maailmasta maksuttomassa työpajassa.
Viikoittaisessa konsertissamme esiintyvät eri-ikäiset ja opinnoissaan eri vaiheissa olevat oppilaamme eri soittimin yksin ja erilaisilla kokoonpanoilla. Konsertteihimme on vapaa pääsy. Halutessasi voit tukea oppilaiden stipendirahastoa vapaaehtoisella käsiohjelmamaksulla.